P6_TA(2007)0045

Стратегически документи по държави — Малайзия, Бразилия и Пакистан

Резолюция на Европейския парламент относно проекторешения на Комисията за изготвяне на стратегически документи по държави и на индикативни програми за Малайзия, Бразилия и Пакистан

Европейският парламент,

- като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. относно съставянето на финансов инструмент за сътрудничество в развитието [1],

- като взе предвид проекторешенията на Комисията относно изготвянето на стратегически документи по страни и индикативни програми за Малайзия, Бразилия и Пакистан (CMT-2007-0001, CMT-2006- 3525, CMT-2006-3021),

- като взе предвид представените становища на 25 януари 2007 г. от комитета, посочен в член 35, пара- граф 1 от горепосочения регламент (наричан по-долу "управителен комитет по Инструмент за развитие на сътрудничеството (ИРС)"),

- като взе предвид член 8 от Решение1999/468/EО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията, [2]

- като взе предвид член 81 от своя правилник,

A. като има предвид, че на 25 януари 2007 г., управителният комитет по ИРС гласува в полза на проекторешенията на Комисията за изготвяне на стратегически документи по страни и индикативни програми за Малайзия, Бразилия и Пакистан (CMT-2007-0001, CMT-2006-3525, CMT-2006-3021);

Б. като има предвид, че съгласно член 7, параграф 3 от Решение 1999/468/EО и точка 1 от споразумението между Европейския парламент и Комисията относно процедурите за прилагане на Решение 1999/468/EО на Съвета [3], Европейският парламент получи проекта на мерките за прилагане, предоставени на управителния комитет по Инструмент за развитие на сътрудничеството (ИРС) и резултатите от гласуването;

В. като има предвид, че член 2, параграф 1 от Регламент (ЕО) № 1905/2006 гласи, че "първостепенната и всеобща цел на сътрудничеството съгласно този регламент е изкореняването на бедността в страните- партньори и регионите в контекста на устойчивото развитие";

Г. като има предвид, че член 2, параграф 4 от Регламент (ЕО) № 1905/2006 гласи, че "посочените мерки в член 1, параграф 1 [4] са предвидени така, че да отговорят на критериите за официална помощ за развитие (ОПР), установени от комитета за подпомагане на развитието към Организацията за икономическо сътрудничество и развитие (ОИСР/КПР)";

Д. като има предвид, че в своите директиви за отчет във връзка с Creditor Reporting System (DCD/DAC (2002)21) ОИСР/КПР определя официалната помощ за развитие (ОПР) като финансови потоци към страните от списъка, изготвен от него за получателите на ОПР, за които, ако не е предвидено друго, "всяка сделка се извършва за поощряване за икономическото развитие и благосъстояние на развиващите се страни като негова основна цел";

Е. като има предвид, че параграфи 3 и 8 от член 19 от Регламент (ЕО) № 1905/2006 постановяват съответно, че стратегическите доклади в основни линии се основават на диалог със страната-партньор или региона, който ангажира гражданското общество и регионалните и местни власти, и че "Комисията и държавите-членки се консултират помежду си, както и с другите дарители и участници в развитието, включително представители на гражданското общество и регионалните и местни власти, на ранен етап на процеса на изготвяне на програмата, за да се насърчи взаимното допълване на техните дейности за сътрудничество",

1. Застъпва мнението, че в повечето проекти за стратегически документи и проекти за индикативни програми Целите на хилядолетието за развитие (ЦХР) не са изразени ясно като основен приоритет; счита, че това не е в съответствие с член 2, параграф 1 от Регламент (ЕО) № 1905/2006, тъй като ЦХР са установени там като основен принцип на сътрудничество, съгласно ИРС;

Малайзия

2. Застъпва мнението, че в нейния проект за стратегически документ и проект за национална индикативна програма 2007—2010 г. за Малайзия Комисията превишава изпълнителните си правомощия, предвидени в основния акт, като избира като единствена фокусна точка (за която е предназначено 100 % от финансира- нето) "Инструмент относно политическия диалог между ЕС и Малайзия относно търговията и инвестициите", "основната цел на която е да улесни търговските и инвестиционни отношения между ЕС и Малайзия", и като включва две специфични цели за действията, по-конкретно "да се увеличат познанията за пазара на ЕС за бизнес общността в Малайзия и обратното" и "да се повиши видимостта на ЕС в Малайзия, благодарение на съвместни инициативи"; счита, че тези елементи не са в съответствие с член 2, параграф 1 и член 4 от Регламент (ЕО) № 1905/2006, при което основната цел на стратегическия документ не е изкореняването на бедността и посочените цели не отговарят на критериите за ОПР, установени от ОИСР/КПР;

Бразилия

3. Изразява мнение, че в проекта за стратегически документ и проекта за национална индикативна програма 2007—2010 г. за Бразилия Комисията превишава изпълнителните си правомощия, определени в основния акт, като отделя 70 % от средствата от национална индикативна програма за приоритет I "Засилване на двустранните отношения", която има за свои конкретни цели (i) подобряване на отрасловите диалози между ЕС и Бразилия по теми от взаимен интерес; (ii) разширяване на сътрудничеството и обмена между съответните европейски и бразилски институции и организациите на гражданското общество; (iii) засилване на връзките между академичните общности на ЕС и Бразилия; (iv) поощрява взаимното разбиране и информираност между институциите и обществата на ЕС и Бразилия, въз основа на което ще се финансира механизъм "за поощряване и подкрепа на отрасловите диалози по теми от общ интерес", както и ще се учреди Институт за европейски изследвания, чиято главна цел ще бъде да "подобри имиджа на ЕС" и да "засили образователните връзки"; счита, че тези елементи не са в съответствие с член 2, параграф 1 и член 4 от Регламент (ЕО) № 1905/2006, където основната цел на стратегическиядокумент за страната не е изкореняването на бедността и посочените цели не отговарят на критериите за ОПР, установени от ОИСР/КПР;

Пакистан

4. Застъпва мнението, че в нейния проект за стратегически документ и проект за национална индикативна програма 2007—2010 г. за Пакистан, Комисията превишава изпълнителните си правомощия, предвидени в основния акт, като включва в област "Не на фокус" 3 от нейната национална индикативна програма "Срещу прането на пари" [5] дейности с цялостната цел "да се допринесе за усилията на властите на Пакистан да приложат Резолюция № 1373 на ООН" [6]; счита, че тази цел не е в съответствие с член 2, параграф 4 от Регламент (ЕО) № 1905/2006, тъй като не отговаря на критериите за ОПР, установени от ОИСР/КПР;

*

* *

5. Призовава Комисията да оттегли или измени своите проекторешения, установяващи стратегическите документи за страната и индикативните програми за Малайзия, Бразилия и Пакистан, и да предаде на управителния комитет по ИРС нови проекторешения, напълно зачитащи разпоредбите на Регламент (ЕО) № 1905/2006;

6. Възлага на своя председател да предаде настоящата резолюция на Съвета, Комисията, правителствата и парламентите на държавите-членки.

[1] ОВ L 378, 27. 12.2006 г., стр. 41.

[2] ОВ L 184, 17.7.1999 г., стр. 23. Решение, изменено с Решение 2006/512/ЕО (OВ L 200, 22.7.2006 г., стp. 11).

[3] ОВ L 256, 10.10.2000 г., стр. 19.

[4] Член 1, параграф 1: "Общността финансира мерки, насочени към подкрепа на сътрудничеството с развиващите се страни, територии и региони (...)"

[5] В съдържанието на стратегическите документи по държави тази област е посочена като "Борба с тероризма и сигурност".

[6] Резолюция 1373(2001) на Съвета за сигурност на ООН, приета на 28 септември 2001 г., след терористичните нападения от 11 септември 2001 г. в САЩ , налага на всички държави широкообхватни задължения да предотвратяват и потискат финансирането на тероризма, да установят съответни наказания за престъпления от терористичен характер, да отказват убежище на терористи и да си сътрудничат с други държави по наказателни дела или разследвания, свързани с терористични актове.

--------------------------------------------------